Асноўны конкурс ігравога кіно судзіла міжнародная каманда пад кіраўніцтвам кыргызскага рэжысёра, любімца самых прэстыжных фестываляў Актана Арыма Кубата. Дарэчы, гэты мілы чалавек адразу спадабаўся беларускай публіцы. Асабліва запомніўся яго нацыянальны кыргызскі галаўны ўбор, які ён, між іншым, падарыў Дырэкцыі фестываля. А каб ўзначаліць журы конкурса маладога ігравога кіно “Маладосць на маршы”, аўстралійскі прадзюсар Кэтрын Шэлпер адолела тысячы кіламетраў.